గండి బాబ్జీ

గండి బాబ్జీ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004లో పరవాడ నియోజకవర్గం ఎమ్మెల్యేగా గెలిచాడు. ఆయన 2024 నవంబర్ 9న ఆంధ్ర ప్రదేశ్ కో-ఆపరేటివ్ ఆయిల్ సీడ్స్ గ్రోవర్స్ ( నూనెగింజల అభివృద్ధి) ఫెడరేషన్ ఛైర్మన్‌గా నియమితుడయ్యాడు.

జననం, విద్యాభాస్యం 
గండి బాబ్జీ 1963లో ఆంధ్రప్రదేశ్ రాష్ట్రం,  విశాఖపట్నం జిల్లా,  సబ్బవరం మండలం,  మొగలిపురం గ్రామంలో జన్మించాడు. ఆయన బీఎల్‌ పురః చేసి లాయర్‌గా ప్రాక్టీస్‌ చేసి అనంతరం కాంగ్రెస్‌ పార్టీలో చేరాడు.

రాజకీయ జీవితం
గండి బాబ్జీ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి  2004లో జరిగిన ఆంధ్రప్రదేశ్ శాసనసభ ఎన్నికల్లో పరవాడ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప టీడీపీ అభ్యర్థి బండారు సత్యనారాయణ మూర్తి పై గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 2009లో పెందుర్తి నియోజకవర్గం నుండి కాంగ్రెస్ పార్టీ నుండి పోటీ చేసి ఓడిపోయి, అనంతరం వైఎస్సార్ కాంగ్రెస్ పార్టీ లో చేరి 2014 ఎన్నికల్లో వైసీపీ అభ్యర్థిగా పోటీ చేసి ఓడిపోయాడు.

గండి బాబ్జీ 2019లో ఎన్నికలకు ముందు తెలుగుదేశం పార్టీలో చేరి 2020లో జరిగిన స్థానిక సంస్థల ఎన్నికల్లో గ్రేటర్ విశాఖపట్నం మున్సిపల్ కార్పొరేషన్ (జీవీఎంసీ)  95వ వార్డు నుంచి టీడీపీ కార్పొరేటర్‌ అభ్యర్థిగా, టీడీపీ తరఫున మేయర్‌ అభ్యర్థిగా ప్రకటించగా, పార్టీలో జరిగిన కొన్ని పరిణామాల వల్ల ఆయన పోటీ నుంచి తప్పుకున్నాడు. ఆయన 2021లో విశాఖ దక్షిణ నియోజకవర్గ తెలుగుదేశం పార్టీ ఇన్‌చార్జిగా నియమితుడయ్యాడు. గండి బాబ్జీ 2024 మార్చి 26న తెలుగుదేశం పార్టీ విశాఖ పార్లమెంటరీ నియోజకవర్గ అధ్యక్షునిగా నియమితులయ్యాడు.
+సంవత్సరంనియోజకవర్గంవిజేత పేరుపార్టీ ఓట్లుప్రత్యర్థి పేరుపార్టీ ఓట్లు2004పరవాడగండి బాబ్జీకాంగ్రెస్ పార్టీ68045బండారు సత్యనారాయణ మూర్తితెలుగు దేశం పార్టీ572502009పెందుర్తి   పంచకర్ల రమేష్ బాబుప్రజారాజ్యం పార్టీ51700గండి బాబ్జీకాంగ్రెస్ పార్టీ484282014 పెందుర్తిబండారు సత్యనారాయణ మూర్తితెలుగు దేశం పార్టీ94531గండి బాబ్జీవై.ఎస్.ఆర్. కాంగ్రెస్ పార్టీ75883

మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2004)